คลังปลื้มล้างหนี้นอกระบบ ลูกหนี้แห่กู้นาโนและพิโก
คลังพอใจ “พิโกไฟแนนซ์-นาโนไฟแนนซ์” ดึงลูกหนี้นอกระบบเข้าระบบ 50-60%
18 เม.ย. 2560

คลังพอใจ “พิโกไฟแนนซ์-นาโนไฟแนนซ์” ดึงลูกหนี้นอกระบบเข้าระบบ 50-60%นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า การแก้ไขหนี้นอกระบบอย่างบูรณาการและยั่งยืนของรัฐบาลมีผลสำเร็จดี โดยมีหนี้นอกระบบที่เคยมาลงทะเบียนผู้มีรายได้น้อยจำนวน 1.3 ล้านราย มูลหนี้ประมาณ 1 แสนล้านบาท เข้ามากู้ในระบบผ่านพิโกไฟแนนซ์และนาโนไฟแนนซ์ รวมถึงธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) มากถึง 50-60%ทั้งนี้ หลังจากคลังจะจัดทำข้อมูลลูกหนี้นอกระบบให้มีความชัดเจนมากขึ้น เพื่อใช้ในการประเมินผลการดำเนินงานในส่วนต่างๆ โดยเฉพาะการปล่อยสินเชื่อผ่านพิโกไฟแนนซ์และนาโนไฟแนนซ์ อาจให้มีการระบุในเอกสารการขอกู้เงินด้วยว่าผู้กู้เป็นหนี้นอกระบบหรือไม่ เพื่อใช้เป็นข้อมูลแก้ปัญหาหนี้นอกระบบให้สำเร็จมากขึ้น